Chiroptera

Vespertilies es mamiferes del ordine Chiroptera. Lesen maxim distinktiv trete es ke lesen devanmembres es developat kom ales, pro kel resone les es li soli mamiferes in li monde naturalim kapabli por volo (quankam kelki altri mamiferes, exemplim volanti squireles, pove glida tra limitati distantias). Li vorde Chiroptera veni fro li greki vordes cheir "manu" e pteron "ale". 

On estima ke in li monde es sirk 1 000 spesies de vespertilies, kel es sirk 20 po sent ek omni mamiferal spesies. Sirk 70 po sent ek vespertilies es insektevores. Li majoritate del altris manja fruktes e lusen sukes. Nur tri spesies manja sange.

Vespertilies bli trova in li maxim grandi parte del monde; malgre li koldi vetre, es six spesies de vespertilies in Alaska.

Kellki plu mikri spesies es importanti poleneres de tropikal flores. Multi tropikal plantes es totalim dependant ye les por polenatione e por propogatione de sen semes per manjanti li fruktes.


Category:Mamiferes